Slovenská agentúra životného prostredia

Slovenská agentúra životného prostredia (SAŽP) je odbornou organizáciou Ministerstva životného prostredia Slovenskej republiky s celoslovenskou pôsobnosťou, zameraná na starostlivosť o životné prostredie, rozvoj environmentalistiky, uplatňovanie týchto nástrojov environmentálnej politiky, zabezpečovanie prístupu k informáciám o životnom prostredí, environmentálnej informatiky, poradenstva, informovanosti, environmentálnej výchovy a vzdelávania, starostlivosti o krajinu, projektového riadenia a výkonu činnosti sprostredkovateľského orgánu pod riadiacim orgánom pre OPŽP a OPKŽP. Od 15. decembra 2023 je generálnym riaditeľom Juraj Moravčík. Pôsobnosť Pôsobnosť agentúry zahŕňa tieto hlavné odvetvia starostlivosti o životné prostredie: manažment environmentálnych rizík, vrátane rizík vyplývajúcich z používania chemických látok a chemických zmesí a environmentálna bezpečnosť, prevencia závažných priemyselných havárií, environmentálna zodpovednosť pri prevencii a odstraňovaní environmentálnych škôd, integrovaná prevencia a kontrola znečisťovania životného prostredia, environmentálne hodnotenie a označovanie produktov, environmentálne manažérstvo a audit, eliminácia environmentálnych záťaží, odpadové hospodárstvo a využívanie obalov, nakladanie s odpadom z ťažobného priemyslu, posudzovanie vplyvov na životné prostredie, hodnotenie environmentálnej situácie, podpora implementácie efektívneho využívania zdrojov a zásad zeleného rastu, environmentálna informatika a monitoring, tvorba a prevádzka národného geoportálu, starostlivosť o mestské a vidiecke životné prostredie, starostlivosť o prírodné zdroje a obnoviteľné zdroje energie, krajinné plánovanie, integrácia a podpora budovania zelenej infraštruktúry, environmentálna výchova, vzdelávanie, veda a edičná činnosť k problematike starostlivosti o životné prostredie, koncepčné a koordinačné zabezpečenie a realizácia informačných, propagačných a osvetových aktivít a programov na národnej úrovni, programovanie a implementácia environmentálnych projektov, rozvoj nástrojov environmentálnej politiky, hodnotenie ekosystémových služieb a environmentálne účtovníctvo, poskytovanie poradenských a informačných služieb, zabezpečenie činnosti Národného orgánu pre program nadnárodnej spolupráce Operačný program Stredná Európa v súlade s Dohodou o plnomocenstve, zabezpečenie činnosti Národného orgánu pre program nadnárodnej spolupráce Operačný program Juhovýchodná Európa v súlade s Dohodou o plnomocenstve. Funkcie Hlavnými funkciami Slovenskej agentúry životného prostredia sú: plnenie požiadaviek za SR vyplývajúcich z členstva v Európskej únii, ako aj plnenie reportingových aktivít za vybrané oblasti životného prostredia Národný ohniskový bod za SR pre spoluprácu s Európskou environmentálnou agentúrou (EEA) prevádzkovateľ národného uzla európskej siete EIONET (European Environment Information and Observation Network) Národný Kontaktný bod pre výmenu informácií podľa Štokholmského dohovoru Regionálne centrum Bazilejského dohovoru (RCBD) pre krajiny strednej a východnej Európy Národný Ohniskový bod Bazilejského dohovoru Národného kontaktného bodu pre Protokol o registroch únikov a prenosov znečisťujúcich látok (PRTRs) Aarhuského dohovoru výkonný sekretariát pre Program obnovy dediny zastupovanie v Európskom pracovnom spoločenstve pre obnovu dediny a rozvoj vidieka plnenie záväzkov odborného charakteru vyplývajúcich pre SR z Európskeho dohovoru o krajine Národné školiteľské centrum IPKZ Národný kontaktný bod pre INSPIRE členstvo v pracovných skupinách a štruktúrach OECD, UNEP, Európskej komisie a EEA Ďalšie zdroje Ministerstvo životného prostredia Slovenskej republiky Referencie Externé odkazy oficiálna stránka Slovenskej agentúry životného prostredia oficiálna stránka MŽP